Anjing Jämtland

Anjing Jämtland atau anjing pemburu elk Sweden ialah satu baka anjing daripada jenis spits yang ditemukan di Eropah Utara. Anjing Jämtland dinamai sempena Jämtland, sebuah provinsi di tengah-tengah Sweden.

Sejarah
Anjing Jämtland ialah salah satu daripada sebilangan baka anjing pemburu jenis spits yang telah dikenali di serata Skandinavia selama berkurun-kurun. Dahulu, anjing ini telah digunakan untuk memburu pelbagai buruan termasuk beruang, elk, serigala, dan lynx.

Anjing Jämtland menerima pengiktirafan rasmi sebagai baka pada tahun 1946, oleh sebab usaha intensif oleh Aksel Lindström dan lain-lain. Sebelum itu, ia dan anjing pemburu elk Norway dipandang sebagai baka sama. Kedua-duanya digunakan untuk memburu buruan besar seperti elk dan beruang.

Zuriat
Baka ini tergolong di bawah sub-klad DNA mitokondrion yang dirujuk sebagai d1 yang hanya ditemukan di Skandinavia utara. Ini merupakan hasil daripada penghibridan anjing jantan–serigala betina yang berlaku pascapembelajinakan. Subklad d1 disangkakan telah berasal "tidak lebih dari 480–3,000 tahun lalu" dan menyertakan semua baka berkaitan dengan orang Sámi: anjing Lap Finland, anjing Lap Sweden, anjing gembala Lapland, anjing pemburu elk Sweden, anjing pemburu elk Norway, anjing pemburu elk hitam Norway, dan anjing pemburu elk Hällefors. Jujukan ibu serigala yang menyumbang kepada baka-baka ini belum dipadankan di serata Eurasia.

Perihal

Penampilan
Anjing ini patut mempunyai ekor yang melingkar secara longgar yang tergantung di belakang dan tidak terlalu nipis atau melingkar secara terlalu ketat; apabila dikendurkan ekornya patut tergantung lurus ke bawah. Baka ini mempunyai telinga tegak dengan ruang lebar di antara kedua-dua telinga, muncung sederhana hingga panjang, dan lapis bulu ganda dengan bermacam-macam cahaya warna agouti. Matanya perang. Saiz jantan biasanya  dengan berat . Betina pula setinggi  dan seberat .

Anjing Jämtland patut dibezakan daripada anjing pemburu elk Norway. Anjing pemburu elk Norway adalah jauh lebih pendek dan lebih gempal berbanding dengan anjing Jämtland dan rupa bentuk ekornya sangat berbeza. Ia juga mempunyai topeng hitam pada muncung, manakala anjing Jämtland mempunyai muncung putih, pipi putih, dan tanda-tanda serigala tipikal.

Perangai
Walaupun tenang dan penyayang dengan keluarganya, anjing Jämtland dapat menjadi dominan terhadap anjing lain dan mempunyai dorongan pemangsa kuat. Sebagai anjing yang benar-benar serba guna, ia mampu beralih daripada acara perburuan langsung kepada perdiangan keluarga dengan keyakinan tinggi. Ia tenang dalam suatu tujuan dan tidak mudah terusik, yang menjadikannya pasangan sesuai di lapangan atau di rumah.

Anjing Jämtland ialah pelajar gembira yang suka menyenangkan tuannya.

Lihat juga
 Senarai baka anjing

Catatan

Lihat juga
 Senarai baka anjing

Rujukan

Pautan luar


Jämtland, Anjing
Jämtland, Anjing
Jämtland, Anjing
Jämtland, Anjing
Jämtland, Anjing
Kategori:Jämtland